open-index/open-wikipedia-markdown huggingface dataset:
My Everything (albumi)

**My Everything** on yhdysvaltalaisen laulajan Ariana Granden toinen studioalbumi. Republic Recors julkaisi sen 25. elokuuta 2014. Sitä myytiin Yhdysvalloissa julkaisuviikollaan 169&nbsp;000 kappaletta, ja se nousi heti Billboard 200 -listan kärkeen. Se pääsi 20 maassa top 10 -listalle. Suomessa albumi ylsi virallisen albumilistan sijalle 8.

Albumin työstäminen aloitettiin kuukausi Granden debyyttialbumin *[[Yours Truly (Ariana Granden albumi)|Yours Trulyn]]* julkaisemisen jälkeen. 

Johdantosingle ”Problem” julkaistiin 28. huhtikuuta 2014. Kappaleella on mukana australialaislaulaja Iggy Azalea. Se saavutti parhaimmillaan Billboard Hot 100 -listan sijan kolme. Toinen single ”Break Free” julkaistiin 2. heinäkuuta. Vierailevana artistina oli venäläis-saksalainen laulaja ja tuottaja Zedd. Kappale pääsi korkeimmillaan Billboard Hot 100 -listan sijalle neljä. Kolmas single ”Love Me Harder” julkaistiin syyskuussa, ja se pääsi korkeimmillaan Billboard Hot 100:n sijalle 37.

## Kappaleet
**Standardi-versio**

# Intro – 1:19
# Problem (feat. Iggy Azalea) – 3:13
# One Last Time – 3:17
# Why Try – 3:31
# Break Free (feat. Zedd) – 3:34
# Best Mistake (feat. Big Sean) – 3:53
# Be My Baby (feat. Cashmere Cat) – 3:37
# Break Your Heart Right Back (feat. Childish Gambino) – 4:13
# Love Me Harder (feat. The Weeknd) – 3:56
# Just a Little Bit of Your Heart – 3:52
# Hands On Me – 3:12
# My Everything – 2:48

**Deluxe-versio**

13. Bang Bang (feat. Nicki Minaj & Jessie J) – 3:19

14. Only 1 – 3:13

15. You Don't Know Me – 3:53

**Muut versiot**

16. Cadillac Song – 2:52 

17. Too Close – 3:35

## Arvostelut
* Metacritic: 64/100
* Allmusic: 
* The A.V. Club: C+
* Billboard: 81/100
* Pitchfork Media: 7.7/10
* Rolling Stone: 

## Lähteet
Hā’

**Hā’** (, ) on arabialaisen kirjaimiston 26. kirjain. Se vastaa heprealaisen kirjaimiston kirjainta he (ה). Kirjaimen äännearvo on arabiassa ja persiassa . Persiassa hā’ voi ilmaista myös vokaalia  sanan lopussa.

Itsenäisenä kirjaimena hā’ kirjoitetaan ympyränä (ه). Seuraavaan kirjaimeen liitettynä se kirjoitetaan muodossa هـ (esim. ها *hā*), ja sanan lopussa edeltävään kirjaimeen liitettynä sen kirjoitusasu on ـه (esim. له *lh*). Kun hā’ liittyy sanan keskellä sekä edeltävään että seuraavaan kirjaimeen, se kirjoitetaan ـهـ (esim. لها *lhā*).

Urdussa käytetään kahta hā’n varianttia. Konsonanttinen hā’ (urduksi *choṭī he*) on mykkä sanan lopussa ja ilmaisee muualla konsonanttia . Toinen variantti, *do cašmī he* (ھ), ilmaisee edellisen konsonantin aspiroitumista (esim. پ  &rarr; پھ ). Urdun hā’-kirjaimet poikkeavat arabian ja persian kirjoitusasusta. *Choṭī he* kirjoitetaan itsenäisenä ہ, alussa ہـ (esim. ہا *hā*), lopussa ـہ (esim. لہ *lh*) ja keskellä ـہـ (esim. لہا *lhā*). *Do cašmī he* kirjoitetaan itsenäisenä ھ (esim. دھ *dh*) ja edelliseen kirjaimeen liitettynä ـھـ (esim. تھ *th*).

Arabian kielessä käytetään kahdella pisteellä varustettua hā’-kirjainta (ة) ilmaisemaan feminiinin päätettä . Arabiaksi tätä kirjainta kutsutaan nimellä *tā’ marbūṭa* (sidottu tā’).

## Huomautukset

## Lähteet
* 

### Viitteet
Nunneyn linna

**Nunneyn linna** on keskiaikainen vallihaudallinen linna Somersetissa Englannissa, jonka rakennutti Sir John de la Mare vuonna 1373. Parlamentin joukot piirittivät sitä Englannin sisällissodassa vuonna 1645, jolloin se vaurioitui pahasti tykistötulituksessa.

Linnalla oli aiemmin ulkomuurin ympäröimä esipiha, jolla on luultavasti ollut talousrakennuksia. Linnan ensimmäisessä kerroksessa oli keittiö ja kolmannessa kerroksessa sali.

## Lähteet

## Aiheesta muualla
The Endless River

**The Endless River** on brittiläisen progressiivisen rock-yhtye Pink Floydin 15. studioalbumi, joka julkaistiin levymerkeillä Parlophone ja Columbia Records 7. marraskuuta 2014. Albumi on yhtyeen ensimmäinen studioalbumi 20 vuoteen. Edellinen studioalbumi *[[The Division Bell]]* julkaistiin vuonna 1994.

Albumi nousi julkaisuviikollaan useissa maissa albumilistojen kärkeen, Suomessa sijalle 4.

## Kappaleet
Kaikki kappaleet ovat tuottaneet David Gilmour, Phil Manzanera, Youth sekä Andy Jackson.

## Kokoonpano
* David Gilmour – kitarat, laulu, kosketinsoittimet ja basso
* Nick Mason – rummut, lyömäsoittimet
* Richard Wright – Hammond-urut, piano, kosketinsoittimet, syntetisaattori ja pilliurut

### Muut muusikot
* Guy Pratt – bassokitara
* Bob Ezrin – bassokitara
* Jon Carin – kosketinsoittimet
* Damon Iddins – kosketinsoittimet
* Gilad Atzmon – tenorisaksofoni ja klarinetti
* Escala
**Chantal Leverton – alttoviulu
**Victoria Lyon – viulu
**Helen Nash – sello
**Honor Watson – viulu
**Durga McBroom – taustalaulu
**Louise Marshal – taustalaulu
**Sarah Brown – taustalaulu
**Stephen Hawking – ääninäytteet

### Tuotanto
*David Gilmour – tuottaja
*Phil Manzanera – avustava tuottaja
*Youth – avustava tuottaja
*Andy Jackson – äänisuunnittelija, avustava tuottaja
*Damon Iddins – äänisuunnittelija

### Taidetyöryhmä
*Aubrey Powell – luova ohjaaja
*Stylorouge – kansilehtisen design
*Ahmed Emad Eldin – kansitaide

## Arviot
* Allmusic: 
* Kaaoszine: 9½/10
* Soundi: 

## Lähteet

## Aiheesta muualla
* Pink Floydin joutsenlauluksi kaavailtu The Endless River -levy on julki – Rumban kriitikot tutustuivat albumiin. Rumba.fi 7.11.2014.
From Elvis Presley Boulevard, Memphis, Tennessee

**From Elvis Presley Boulevard, Memphis, Tennessee** on Elvis Presleyn toukokuussa 1976 julkaistu albumi, joka äänitettiin hänen kotonaan Gracelandissa. Levy saavutti Billboard 200 -listan sijan 41, minkä lisäksi se nousi Country Albums -listan kärkeen.

Albumin kannessa on teksti *Recorded Live* (), mutta levy ei ole konserttiäänite, vaan studiolive.

## Kappaleet

**A-puoli**
#
#
#
#
#
**B-puoli**
#
#
#
#
#

## Listasijoitukset

## Kokoonpano

*Elvis Presley – laulu, kitara
*David Briggs – piano, sähköpiano
*James Burton – kitara
*Dolores Edgin – taustalaulu
*Bobby Emmons – taustalaulu
*Glen D Hardin – piano
*Charlie Hodge – kitara
*Shane Keister – syntetisaattori
*Dennis Linde – basso
*Farrell Morris – lyömäsoittimet
*Norbert Putnam – basso
*Billy Sanford – kitara
*Jerry Scheff – basso
*Myrna Smith – taustalaulu
*Wendellyn Suits – taustalaulu
*JD Sumner & The Stamps – taustalaulu
*Ronnie Tutt – rummut
*Kathy Westmoreland – taustalaulu
*Hurschel Wiginton – taustalaulu
*John Wilkinson – kitara
*Chip Young – kitara

## Lähteet
Vaalikampanja

**Vaalikampanja** on ehdokkaiden, puolueiden tai ryhmien järjestelmällinen pyrkimys saavuttaa äänestäjien tukea halutun tavoitteen saavuttamiseksi, kuten esimerkiksi vaalien voittamiseksi tai virkaan pääsemiseksi. Äänestäjien tukea haetaan strategisen viestinnän, äänestäjien tunnistamisen ja mobilisointitaktiikoiden avulla, jotka tähtäävät äänestäjien käyttäytymiseen vaikuttamiseen.

Kampanjat sisältävät tyypillisesti varainkeruun toimintojen rahoittamiseksi, vakuuttavan viestinnän muotoilun koskien poliittisia kantoja ja ehdokkaan ominaisuuksia sekä kenttätoiminnot, kuten ovella käymisen, mielenosoitusten ja kampanjatilaisuuksien järjestämisen sekä mediassa käytettävän mainonnan.

Empiirinen tutkimus osoittaa, että vaikka yksittäiset keinot kuten televisiomainokset tai ovelta ovelle -kontaktointi tuottavat vaatimattomia vaikutuksia yksittäisen äänestäjän kohdalla (noin 0,5–2 %-yksikön muutokset), niiden laajamittainen ja koordinoitu käyttö suurissa äänestäjäjoukoissa voi ratkaista tiukkojen vaalien tuloksen.

1800-luvun puolivälistä lähtien kampanjat ovat kehittyneet yksinkertaisista menetelmistä, kuten painetuista merkeistä ja puheista, kohti kehittyneitä data-analytiikan ja digitaalisen kohdentamisen menetelmiä. Tämä heijastaa teknologista kehitystä, joka parantaa tarkkuutta mutta herättää samalla huolta yksityisyydestä sekä resurssien epätasapainosta, joka suosii hyvin rahoitettuja toimijoita.

Epäsuoraan kampanjointiin kuuluvat joukkotiedotusvälineiden käyttö, osallistuminen televisiokeskusteluihin, radio- tai lehtihaastattelut, esitteet ja vaalijulisteet sekä internetin ja sosiaalisten verkostojen käyttäminen.

## Kampanjoinnin trendit
Vuonna 2015 vaalikampanjoissa korostui yhä enemmän verkossa tapahtuva luonne. Sosiaalista mediaa käytettiin ensisijaisesti nuorempien äänestäjien houkuttelemiseksi. Se auttoi myös puolueita ja ehdokkaita saavuttamaan erilaisia tavoitteita. Näitä kanavia käytettiin puolueiden ja ehdokkaiden asemointiin niin sanotun ”infotainmentin” kautta, eli kampanjatietojen esittämiseen viihdyttävällä tavalla.

Vaalikampanjoissa on korostunut yhä enemmän ammattimaistuminen. Kampanjastrategioiden kehittämisessä ja toteuttamisessa käytetään suuria mainostoimistoja. Olennainen piirre on myös kampanjan henkilökohtaistuminen. Aikaisemmin kampanjan keskiössä olivat puolueet, mutta nykyisin tärkeimmät toimijat ovat itse ehdokkaat.

## Lähteet
Ḥā’

**Ḥā’** (, ) on arabialaisen kirjaimiston kuudes kirjain. Se vastaa heprealaisen kirjaimiston kirjainta ḥet (ח). Kirjaimen äännearvo on arabiassa  ja persiassa .

Ḥā’n itsenäinen muoto on ح, ja sanan lopussa se liittyy viivalla edeltävään kirjaimeen (esim. نح *nḥ*). Sanan alussa ja keskellä ḥā’n alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. حا *ḥā*, نحو *nḥū*).

## Lähteet
* 

### Viitteet
Ḫā’

**Ḫā’** eli **khā’** (, ) on arabialaisen kirjaimiston seitsemäs kirjain. Sen äännearvo on . Kirjain muodostetaan lisäämällä piste ḥā’-kirjaimen (ح) päälle.

Ḫā’n itsenäinen muoto on خ, ja sanan lopussa se liittyy viivalla edeltävään kirjaimeen (esim. نخ *nḫ*). Sanan alussa ja keskellä ḫā’n alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. خا *ḫā*, نخو *nḫū*).

## Lähteet
* 

### Viitteet
Bohomoletsin kansallinen lääketieteellinen yliopisto

**Kansallinen lääketieteellinen yliopisto** O. O. Bohomoletsin mukaan (NMU) eli **Bohomoletsin kansallinen lääketieteellinen yliopisto** () on Ukrainan Kiovassa sijaitseva, perustamisajakseen syyskuun 1841 ilmoittava (opetustoiminnan aloitus) lääketieteellinen yliopisto. 

Tsaari Nikolai I allekirjoitti aihetta koskevan määräyksen vuonna 1840. Vuonna 1841 perustettiin nykyään Kiovan kansallisena yliopistona tunnetun, aluksi *Pyhän Vladimirin yliopistoksi* nimetyn yliopiston lääketieteellinen laitos ja aloitettiin lääketieteellinen opetus. Tästä kasvoi lääketieteellinen tiedekunta. 1920 sen pohjalta perustettiin erillinen terveystieteen instituutti. Seuraavana vuonna tämä muutti nimensä Kiovan lääketieteelliseksi valtionakatemiaksi, tai Kiovan lääketieteelliseksi valtioninstituutiksi. Siitä kasvoi oma lääketieteellinen korkeakoulu ja yliopisto. Vuonna 1946 se nimettiin ukrainalaisen patofysiologin, Ukrainan tiedeakatemian johtajan O.O. Bohomoletsin (1881–1946) mukaan.  Kansalisen yliopiston aseman se sai 1995.

Bohomoletsin kansallinen lääketieteellinen yliopisto kuuluu maan arvostetuimpiin. Vuonna 2013 suoritetussa kahdensadan ukrainalaisen yliopiston vertailussa se pisteytettiin Ukrainan 5. parhaaksi yliopistoksi. Vuoden 2014 vastaavassa vertailussa se sijoittui 8. sijalle, jälleen parhaana lääketieteellisenä yliopistona maassaan. Yliopistoa käy yli 12&nbsp;000 opiskelijaa.

## Lähteet

## Aiheesta muualla
*TOP-10 VNZ Ukrajiny - Natsionalnyi meditšni universitet imeni O. O. Bohomoltsja (28.4.2010)  (euroosvita.net)
*NMU:n kotisivusto
Outlaw Gentlemen & Shady Ladies

**Outlaw Gentlemen & Shady Ladies** on tanskalaisen heavy metal -yhtye Volbeatin 2013 julkaisema albumi.

Albumi nousi Suomen virallisen listan sijalle 2.

## Kappaleet

### Tour Edition

## Kokoonpano
* Michael Poulsen – laulu, kitara
* Rob Caggiano – kitara
* Anders Kjølholm – bassokitara
* Jon Larsen – rummut

## Arvostelut
* About.com: 
* Allmusic: 
* Imperiumi.net: 
* Soundi: 

## Lähteet

## Aiheesta muualla
* Outlaw Gentlemen & Shady Ladies discogs.com -sivustolla
*
Bumiputra

**Bumiputra** tai **Bumiputera**, suomeksi *maan pojat*, on malesialainen termi, jolla kuvataan henkilön etnistä taustaa. Bumiputraväestöä ovat Malesian malaijit, sekä kaikki muut maan alkuperäiskansat. Kaikki muut maan etniset ryhmät, suurimmaksi osaksi kiinalaiset ja intialaiset, ovat ei-bumiputria. Bumiputrat ovat eläneet Malesian alueella jo vuosisatoja, kun muut ovat tulleet siirtomaa-aikana tai sen jälkeen.

## Historia

Bumiputra-termi juontaa juurensa jo siirtomaa-ajalle, jolloin brittiläiset siirtomaaisännät pyrkivät suojelemaan bumiputraväestöä. Siirtomaaviranomaiset ajattelivat, että palkkatyö ei sovi alueen alkuperäiskansoille ja se saattaisi turmella heidän maalaiselämänsä. Vuonna 1913 säädettiin laki, jossa bumiputrien rooli malaijalaisessa yhteiskunnassa oli toimia kalastajina tai riisinviljelijöinä.Kaupankäynti jätettiin ulkomaalaisille.

Siirtomaavallan purkautuminen alkoi 1940-luvulla ja Malaijan väestö koostui bumiputraväestön lisäksi siirtomaa-aikana maahan muuttaneiden kiinalaisten ja intialaisten jälkeläisistä. Kiinalaisten käsissä oli maan talouselämä, ja he muodostivat myös maan vauraimman osan. Vuonna 1946 perustettiin Malaijan liitto, jossa tunnustettiin kiinalais- ja intialaisväestön tasavertaiset oikeudet maan kansalaisina. Tämä raivostutti bumiputraväestön, sillä he pelkäsivät että vallan vieminen maan sulttaaneilta heikentäisi malaijien päätösvaltaa. Tyytymättömät malaijit perustivat Yhtyneiden malaijien kansallisjärjestön (UMNO), joka hallitsee edelleen maan politiikkaa. Vastalausemyrskyn takia Malaijan liitto purettiin ja tilalle perustettiin Malaijan federaatio.

1960-luvulle tultaessa Malesian nuoren maan monirotuisen yhteiskunnan harmonia alkoi säröillä, kun malaijiväestö oli yhä katkerampi kiinalaisen väestönosan vauraudesta. Vastakkainasettelu kärjistyi verisiin mellakoihin Kuala Lumpurissa vuonna 1969, kun kiinalaisväestö ja malaijit ottivat yhteen. Mellakka muutti maan politiikkaa suvaitsemattomampaan suuntaan, ja se aloitti myös bumiputraväestöä suosivan politiikan. Moniin johtaviin virkoihin ja oppilaitoksiin asetettiin bumiputrakiintiöt, joilla yritettiin taata malaijien ja muiden alkuperäiskansojen asema maan talouselämässä ja kaventaa elintasokuilua kiinalaisten ja bumiputraväestön välillä. Tavoitteena oli luoda malaijikauppiaiden keskiluokka kiinalaisten rinnalle. Tämä asetti kiinalaiset heikompaan asemaan ja 1970-luvulla monet heistä muuttivat pois Malesiasta.

Malesian politiikkaa on leimannut bumiputraväestön suosiminen, joskin alkuperäiskansat eivät ole päässeet bumiputrien etuoikeuksista nauttimaan, vaan käytännössä etuoikeutettuja ovat olleet malaijit. Käytännössä politiikka on ollut positiivista syrjintää. Malaijeja suosiva politiikka lopetettiin virallisesti vuonna 1990 ja siitä on pyritty pääsemään eroon kilpailukyvyn vahvistamiseksi, mutta käytännössä politiikkaa noudatetaan edelleen.

## Lähteet
Victoria (Labuan)

**Victoria** (*Bandar Labuan*) on Malesian liittovaltion territorion Labuanin pääkaupunki. Kaupunki sijaitsee Labuanin saaren kaakkoiskulmassa. Kaupungista on pyritty tekemään Labuanin erikoistalousalueen keskus, josta Malesia pyrki luomaan verovapaan pankki- ja investointikeskuksen ennen vuoden 1997 Aasian talouskriisiä.

Vuosien 1980–2016 tilastojen mukaan Kuchingissa on trooppinen ilmasto, lämpötilat ovat ympäri vuoden tasaisia ja pääasiassa välillä 25&nbsp;°C–32&nbsp;°C. Sademäärät vaihtelevat melko paljon vuodenajan mukaan, syys-joulukuussa keskimääräinen kuukausittainen sadanta on yli 200 millimetriä ja maaliskuussa alle 100 millimetriä kuukaudessa.

## Lähteet
Marco Kotilainen

**Marco Esko Alexis Kotilainen** (s. 28. toukokuuta 1986 Göteborg, Ruotsi) on ruotsalainen jalkapalloilija. Hän on pelipaikaltaan keskikenttäpelaaja.

Kotilainen on göteborgilaisen Gunnilse IS:n kasvatti. Hän debytoi miesten sarjoissa Ruotsin 2. divisioonassa kaudella 2003. Kesällä 2006 Kotilainen oli lähellä sopimusta Espanjan pääsarjaseura Real Betisiin, mutta lopulta neuvotteluyhteys seuran ja agentin välillä katkesi. Loppuvuodesta hän oli testissä myös SD Eibarissa ja Malmö FF:ssä. Lopulta Kotilainen solmi kaudeksi 2007 sopimuksen Úrvalsdeildissä pelanneen Keflavíkin kanssa, jossa hän pääsi pelaamaan UEFA Cupin ensimmäisellä karsintakierroksella.

Vuonna 2008 hän palasi kasvattajaseuraansa Gunnilse IS:iin. Toisella kaudellaan Kotilainen valittiin 2. divisioonan lohkonsa parhaaksi keskikenttäpelaajaksi. Onnistunut kausi johti kolmivuotiseen sopimukseen Superettanissa pelanneeseen Assyriska FF:iin. Uudessa seurassa Kotilaisen peliaika jäi suhteellisen vähälle, joten sopimus katkaistiin kesken ja hän palasi takaisin Gunnilse IS:n riveihin.
Heinäkuussa 2011 hän siirtyi Ykkösen PK-35 Vantaaseen. Kotilainen esitti vakuuttavia otteita heti alusta asti ja hänet valittiin heinäkuun kuukauden pelaajaksi. Seura halusi jatkaa hänen sopimustaan ensi kaudellekin, mutta Kotilainen päätti etsiä uutta seuraa. Hän kävi kotimaansa Varbergs BoIS:n testissä ja haki myös pelipaikkaa Espanjasta.

Kotilainen palasi kilpasarjoihin vuoden 2013 alussa, solmittuaan sopimuksen Ruotsin 1. divisioonan Qviding FIF:n kanssa. Kaudella 2014 hän oli kahdeksalla maalillaan joukkueensa paras maalintekijä.

Kotilainen on edustanut Ruotsin poikamaajoukkueita vuosina 2001–2004 yhteensä 23 kertaa, onnistuen maalinteossa seitsemästi.

## Lähteet
Dāl

**Dāl** () on arabialaisen kirjaimiston kahdeksas kirjain. Se vastaa heprealaisen kirjaimiston kirjainta dalet (ד). Kirjaimen äännearvo on arabiassa ja persiassa . Dālin itsenäinen muoto on د, ja sanan keskellä se liiteteään viivalla edeltävään kirjaimeen (esim. لد *ld*). Dālia ei koskaan liitetä seuraavaan kirjaimeen.

Arabialaisen kirjaimiston yhdeksäs kirjain ḏāl (ذ) on muodostettu lisäämällä piste dāl-kirjaimen päälle. Urdussa ja pandžabissa käytetään tarkkeellista ḍāl-kirjainta (ڈ) kuvaamaan retrofleksistä d-äännettä . Sindhissä käytetään kuutta erilaista varianttia dāl-kirjaimesta: dāl&nbsp;(د)&nbsp;, dhāl&nbsp;(ڌ)&nbsp;, ḍāl&nbsp;(ڊ)&nbsp;, d̤āl&nbsp;(ڏ)&nbsp;, ḍhāl&nbsp;(ڍ)&nbsp; ja zāl&nbsp;(ذ)&nbsp;.

## Lähteet
* 

### Viitteet
Clément Turpin

**Clément Turpin** (s. 16. toukokuuta 1982 Oullins, Ranska) on ranskalainen jalkapalloerotuomari. Hän on toiminut kansainvälisenä tuomarina vuodesta 2010 lähtien.

## Aiheesta muualla
* Clément Turpinin esittely World Referee -sivustolla
Lallukan talo

**Lallukan talo** on Viipurin Repolan kaupunginosassa sijaitseva vuonna 1906 valmistunut liike- ja asuinrakennus, jossa on toiminut muun muassa Taidekeskus Salmelan ylläpitämä suomalainen taiteilijaresidenssi. Talon on suunnitellut arkkitehti Allan Schulman. Sitä on sanottu yhdeksi Viipurin kauneimmista rakennuksista.

## Rakennus
Tyylisuunnaltaan kansallisromantiikkaa edustava rakennus valmistui Repolankadun (nyk. Vokzalnaja ulitsa) ja silloisen Viskaalinkadun (myöh. Lallukankatu, nyk. Majakovskogo ulitsa) kulmaan kauppaneuvos Juho Lallukan omistaman Häkli, Lallukka ja Kumpp. Oy:n uudeksi toimitaloksi. Arkkitehti Schulmanin lisäksi Lallukan tiedetään itse osallistuneen aktiivisesti talon suunnitteluun. Rakennuksen katutasossa oli yrityksen toimitiloja ja Juho Lallukka asui perheineen toisen kerroksen kulmahuoneistossa. 

Pääsisäänkäynnin sekä sisäpihalle vievän portin molempia puolia koristivat kuvanveistäjä Eemil Halosen tekemät ihmisfiguurit ja sisätiloissa puolestaan oli lukuisten suomalaisten taidemaalarien teoksia. Halosen veistokset eivät enää ole paikoillaan, mutta *Viljelijän vaimo* -niminen naishahmo on nykyään sijoitettuna Monrepos’n puistoon Viipurin Linnasaareen.

## Taiteilijaresidenssi
Vuonna 2006 Lallukan taloon päätettiin perustaa suomalainen taiteilijaresidenssi. Rakennuksen julkisivua entisöitiin aluksi Venäjän kulttuuriministeriön valvonnassa ja vuosina 2008–2010 Lallukan perheen asuinhuoneistossa tehtiin Arkkitehtitoimisto Riitta Vesalan suunnittelema remontointi taiteilijahuoneistoksi. Residenssi sisustettiin suomalaisen Artekin huonekaluilla. Wiipurin taiteilijaresidenssiksi nimetty huoneisto vihittiin käyttöön huhtikuussa 2010. Taidekeskus Salmelan käynnistämää hanketta tuki myös Alfred Kordelinin säätiö.

## Lähteet

## Aiheesta muualla

*Wiipurin taiteilijaresidenssi  Taidekeskus Salmela
Emi Koussi

**Emi Koussi** on Tibestivuoristoon kuuluva suuri kilpitulivuori Pohjois-Tšadissa, keskellä Saharan autiomaata. Se nousee 3&nbsp;415 metriä merenpinnasta ja on siten Tšadin ja koko Saharan alueen korkein huippu. Vuoren loivarinteinen keila on halkaisijaltaan 60–80 kilometriä ja koostuu pääosin trakyytista. Se kohoaa 2&nbsp;300 metrin korkeudelle ympäröivältä hiekkakivitasangolta, joka on kerrostunut liitukaudella ja paleotsooisella maailmankaudella. Massiivi muodostui 2,42–1,32 miljoonaa vuotta sitten, kun maanpinnalle purkautui räjähdysmäisesti ignimbriittejä ja suhteellisen juoksevaa laavaa kuumasta kohdasta Maan vaipassa.

Emi Koussilla ei ole havaittu vulkaanista toimintaa, mutta sen etelälaidalla on geotermisesti aktiivinen alue *Yi-Yerra*. Tutkijat eivät ole pystyneet selvittämään, milloin tulivuori on purkautunut viimeksi. Sen huipulla on kaksi sisäkkäistä, halkaisijaltaan 12–15 kilometrin mittaista kalderaa, joiden eteläreunalla vuoren korkein kohta sijaitsee. Kalderojen sisäpuolella on useita räjähdyskraattereita ja laavakupoleita. Viimeisimmässä purkauksessa niihin muodostui kolme maaria ja lukemattomia basalttisia kuonakeiloja sekä niihin liittyviä laavavirtoja. Kalderojen kaakkoisosassa sijaitsee niitä nuorempi, alle 2 miljoonaa vuotta vanha *Era Kohor* -kaldera, joka on 2–3 kilometriä leveä ja 350 metriä syvä.

Emi Koussilla ja Tibestivuoristossa on vain vähän kasvillisuutta, jonka varassa elää gaselleja, harjalampaita ja gepardeja. Niukan ravinnon vuoksi vuoristoa on kutsuttu ’nälän vuoriksi’. Syrjäisellä seudulla asuu tubu-kansan jäseniä ja sieltä on löydetty vanhoja luolamaalauksia.

Emi Koussin on arveltu muistuttavan Marsissa sijaitsevaa Elysium Monsia. Marsissa tulivuorten rinteet ovat kuitenkin sileämmät kuin Maassa, jossa virtaava vesi kuluttaa niihin matalia laaksoja.


kuva:Emi Koussi Volcano, Chad From ISS.JPG|Emi Koussi nähtynä ISS:ltä.
kuva:Caldeira Emi Koussi ASTER.jpg|Lähikuva kalderoista vuoren huipulla. Era Kohorin suolamuodostuma näkyy kuvassa valkoisena täplänä.
kuva:Emi Koussi crater natron.jpg|Natronsuolaa Era Kohorin pohjalla.


## Lähteet

## Aiheesta muualla
Ignimbriitti

**Ignimbriitti** on tulivuorenpurkauksen muodostama pyroklastinen virtakerrostuma, joka sisältää runsaasti hohkakiveä. Pyroklastinen virtakerrostuma syntyy lähellä maanpintaa virtaavasta vulkaanisesta aineksesta, jossa on suuri määrä kiinteitä kappaleita verrattuna kaasujen määrään. Joskus tämä aines voi olla niin kuumaa, että sen sisältämät kappaleet sulautuvat yhteen tiiviiksi kiveksi *hitsautuneeksi [[tuffi]]ksi*. Ignimbriittejä muodostuu räjähdysmäisissä purkauksissa, jotka synnyttävät myös kalderoja.

## Lähteet

## Aiheesta muualla
Linnoitus (Viipuri)

**Linnoitus** oli yksi Viipurin vanhoista suomalaisista kaupunginosista. Se käsitti keskiajalla rakennetun Viipurin kaupunginmuurin sisäpuolelle jääneen alueen, joka sijaitsi kaupunginniemellä Salakkalahden ja Viipurinlahden välissä sekä muutamia muurin itäpuolisia kortteleita. Myös Viipurin linnan laskettiin kuuluvan Linnoituksen kaupunginosaan. 1860-luvulla tapahtuneen kaupunginmuurin purkamisen jälkeen Linnoitus rajoittui pohjoisessa Salakkalahden ja idässä Pantsarlahden kaupunginosiin.

Vuoden 1930 väestönlaskennassa Linnoituksessa oli 4 519 asukasta, joista 3 551 oli suomenkielisiä, 544 ruotsinkielisiä ja 424 muunkielisiä.

## Vanha kaupunki
Linnoituksen kaupunginosan alueesta puhutaan nykyisin myös Viipurin vanhana kaupunkina. Alueen rakennuskanta on pääosin peräisin Suomen itsenäisyyttä edeltävältä ajalta ja vanhimmat jopa keskiajalta. Linnoituksen pääkadut kulkevat luoteesta kaakkoon, ja niihin risteää kapeita poikkikatuja. Vielä ennen Neuvostoliiton aikaa kaduilla oli vanhat keskiajalta periytyvät nimet, joita olivat esimerkiksi keskiajalla toimineisiin luostareihin viitanneet Mustain- ja Harmaidenveljestenkadut. 1800- ja 1900-lukujen vaihteessa Viipurin painopisteen siirryttyä uusiin itäisiin kaupunginosiin Linnoituksen alue alkoi jäädä lähinnä asuin- ja virastokaupunginosaksi. 1900-luvun alkuvuosikymmeninä Linnoitukseen valmistui merkittäviä julkisia rakennuksia, kuten Alvar Aallon suunnittelema kaupunginkirjasto ja Uno Ullbergin piirtämä taidemuseo.

Useat alueen rakennukset ovat viime vuosikymmenten aikana päässeet rapistumaan erittäin huonoon kuntoon ja niitä on jopa romahtanut. Lisäksi kaupunginosaa uhkaa rakennuskeinottelu, vaikka Viipuri on julistettu yhdeksi Venäjän neljästäkymmenestäyhdestä historiallisesta kaupungista. Linnoituksen alueelle on viime vuosina rakennettu vanhaan rakennuskantaan täysin sopimattomia uudisrakennuksia.

## Rakennuksia ja muita historiallisia kohteita

### Kirkkoja
*Betel-kirkko
*Pietari–Paavalin kirkko
*Preobrašenskin katedraali
*Pyhän Hyacinthuksen kirkko
*Viipurin fransiskaanikirkko
*Viipurin maaseurakunnan kirkko
*Viipurin tuomiokirkko
*Viipurin vanha tuomiokirkko
### Muita rakennuksia
*Pantsarlahden bastioni
*Pyöreä torni
*Raatitorni
*
*Suomen Pankki
*Viipurin kauppahalli
*Viipurin kauppa- ja merenkulkuoppilaitos
*Viipurin kaupunginkirjasto
*Viipurin kaupungintalo
*Viipurin keskuskansakoulu
*Viipurin keskuskasarmi
*Viipurin postitalo
*Viipurin päävartio
*Viipurin Seurahuone
*Viipurin taidemuseo
*Viipurin teatteritalo
*Viipurin tulli- ja pakkahuone
*Viipurin vanha yhteiskoulu
*Viipurin vanha raatihuone (myöh. Viipurin historiallinen museo)

### Toreja ja aukioita
*Paraatikenttä
*Raatihuoneentori
*Torkkeli Knuutinpojan tori
*Viipurin kauppatori

### Patsaita ja muistomerkkejä
*Hirvi
*Mikael Agricolan muistomerkki
*Poika ja karhu
*Torkkeli Knuutinpojan patsas

## Lähteet
*Linnoituksen kaupunginosa VirtuaaliViipuri 1939

### Viitteet
Särkijärvi (Eura)

**Särkijärvi** on pieni suolampi, joka sijaitsee Eurassa Mestilän kylässä Satakunnassa ja kuuluu Eurajoen vesistön Vähäjärven valuma-alueeseen.

## Maantiede
Järven pinta-ala on 6,3 hehtaaria ja sen halkaisija on 300 metriä. Rantaviivaa on siten vain kilometrin, joka puoliksi avosuota ja moreenipohjaista metsämaata.

Järven itäreunasta laskee oja Lamminjärveen. Läheinen Särkijärvensuo on ojitettu kokonaan ja kaksi sen laskuojaa kulkee Särkijärven kautta.

## Lähteet
Stevie Young

**Stevie Young** (s. 11. joulukuuta 1956) on australialaisen rockyhtye AC/DC:n rytmikitaristi. Hän korvasi sairastumisen takia yhtyeen jättäneen Malcolm Youngin syyskuussa 2014. Hän soitti AC/DC:n marraskuussa 2014 julkaistulla 17. studioalbumilla *[[Rock or Bust]]*, sekä oli mukana kiertueella vuonna 2015. 

Stevie Young on Malcolm ja Angus Youngin veljenpoika. Stevie tuurasi Malcolmia lyhyen aikaa myös vuoden 1988 Amerikan-kiertueella, jolloin Malcolm oli alkoholivieroituksessa.

## Lähteet
Billy Idol (albumi)

Billy Idol on englantilaisen rocklaulaja Billy Idolin ensimmäinen studioalbumi. Se julkaistiin heinäkuussa 1982 levymerkillä Chrysalis Records.

## Kappaleet
**A-puoli**
# 
# 
# 
# 
# 

**B-puoli**
# 
# 
# 
# 
# 

## Kokoonpano
* Billy Idol – laulu
* Steve Stevens – kitara
* Phil Feit – basso
* Steve Missal – rummut

## Arviot
* Allmusic: 
* Robert Christgau: B

## Aiheesta muualla
* Billy Idol discogs.com -sivustolla

## Lähteet
* Chrysalis Records 204 790 320

### Viitteet
Ḏāl

**Ḏāl** eli **dhāl** tai **ẕāl** (, ) on arabialaisen kirjaimiston yhdeksäs kirjain. Se on muodostettu lisäämällä piste dāl-kirjaimen (د) päälle. Kirjaimen äännearvo arabiassa on . Persiassa ja monissa sen aakkostoa mukailevissa kielissä, kuten urdussa, pandžabissa ja sindhissä, ḏāl äännetään  ja translitteroidaan *ẕ*.

## Lähteet
* 

### Viitteet
Sarvipiispanhattu

**Sarvipiispanhattu** (*Astrophytum capricorne*) on piispanhattujen sukuun kuuluva kaktuskasvilaji.

## Ulkonäkö ja koko
Sarvipiispanhattu on pallomainen, 10–25 cm korkeaksi kasvava, vihreä, ja pinnaltaan valkoisten solukarvojen (trikoomien) muodostamien tupsujen peittämä. Varsiuurteiden väleissä on seitsemän tai kahdeksan hyvin terävää harjannetta. Areolit eli kääpiöversot ovat pyöreitä ja niissä on viidestä kymmeneen keltaista tai ruskeanmustaa piikkiä, jotka ovat mutkittelevia, litistyneitä, hieman taipuisia ja kolmesta seitsemään sentin pituisia. Kukat ovat neljästä kuuteen cm leveitä, keltakehäisiä, kehän nielu on punertava. Kukassa on makea tuoksu. Hedelmä avautuu tyvestään.

## Levinneisyys
Sarvipiispanhattu on kotoisin Chihuahuan aavikolta Pohjois-Meksikosta.

## Käyttö
Sarvipiispanhattua viljellään koristekasviksi, ja sitä näkee silloin tällöin kukkakaupoissa.

## Lähteet
* Anderson, E. F. 2001: The Cactus Family. – Timber Press. Portland, Oregon. .
* Kasvien suomenkieliset nimet: ''Astrophytum capricorne'' (A.Dietr.) Britton & Rose 

### Viitteet

## Aiheesta muualla

* Cacti guide


File:Astrophytum capricorne 29.JPG|*Astrophytum capricorne*
Astrophytum crassispinum 4.JPG|*Astrophytum capricorne* var. *crassispinum*
Astrophytum senile 3.JPG|*Astrophytum capricorne* var. *senile*
Astrophytum capricorne senile aureum 3 (2).jpg|*Astrophytum capricorne* var. senile aureum
Rebel Yell

Rebel Yell on englantilaisen rocklaulaja Billy Idolin toinen studioalbumi. Se julkaistiin marraskuussa 1983 levymerkillä Chrysalis Records.

Albumilta julkaistiin singlet "Catch My Fall", "Flesh for Fantasy", "Eyes Without a Face" ja "Rebel Yell".

## Kappaleet
**A-puoli**
# 
# 
# 
# 

**B-puoli**
# 
# 
# 
# 
# 

## Kokoonpano
* Billy Idol – kitara, laulu
* Steve Stevens – syntetisaattori, kitara, basso, kosketinsoittimet
* Sal Cuevas – basso
* Steve Webster – basso
* Judi Dozier – kosketinsoittimet
* Jack Waldman – kosketinsoittimet
* Thommy Price – rummut
* Gregg Gerson – rummut
* Mars Williams – saksofoni
* Perri Lister – taustalaulu

## Arviot
* Allmusic: 
* Rolling Stone: 

## Lähteet
* Chrysalis FV 41450

### Viitteet

## Aiheesta muualla
* Rebel Yell discogs.com -sivustolla
Rā’

**Rā’** (, ) on arabialaisen kirjaimiston kymmenes kirjain. Se vastaa heprealaisen kirjaimiston kirjainta reš (ר). Kirjaimen äännearvo arabiassa ja persiassa on  ja pandžabissa .

Rā’n itsenäinen muoto on ر, ja sanan keskellä se liittyy viivalla edelliseen kirjaimeen (esim. لر *lr*). Rā’-kirjainta ei koskaan liitetä sitä seuraavaan kirjaimeen.

Monissa kielessä käytetään rā’-kirjaimen muunnelmaa arabian äänteistöstä puuttuvan retrofleksisen -äänteen esittämiseen. Urdussa ja pandžabissa retrofleksiäänne merkitään lisäämällä rā’n päälle ṭā’-kirjaimen muotoinen tarke (ڑ), kurdissa käytetään v:n muotoista tarketta (ڒ), sindhissä rā’n päälle lisätään neljä pistettä (ڙ) ja paštussa rā’n alapuolelle piirretään pieni ympyrä (ړ). Arabian kirjain zāī (ز) ja persian že (ژ) on myös muodostettu rā’n pohjalta.

## Lähteet
* 

### Viitteet
Hubert Maga

**Coutoucou Hubert Maga** (10. elokuuta 1916 Parakou, Dahomey – 8. toukokuuta 2000 Cotonou, Benin) oli dahomeylainen poliitikko, joka toimi Dahomeyn (vuodesta 1975 Benin) presidenttinä 1960–1963 ja uudelleen 1970–1972.
Maanviljelijäperheen poika Maga opiskeli opettajaksi ja toimi rehtorina ja Dahomeyn opettajajärjestön johtajana. Hänet valittiin 1951 Dahomeyn edustajaksi Ranskan kansalliskokoukseen. Hän ei halunnut liittyä mihinkään Ranskan puolueista, vaan toimi itsenäisten siirtomaaedustajien ryhmässä (*Indépendents d’outre-mer*). Maga valittiin Dahomeyn paikallishallituksen työministeriksi 1957 ja kaksi vuotta myöhemmin pääministeriksi. Hänen monesta puolueesta yhdistynyt *Parti dahoméen de l’unité* (PDU) -puolueensa sai vuoden 1960 vaaleissa vaalitavan ansiosta haltuunsa sekä lainsäädäntö- että toimeenpanovallan vasta itsenäistyneessä maassa. Maga yhdisti Dahomeyn löyhään liittoon Nigerin, Norsunluurannikon ja Ylä-Voltan (nyk. Burkina Faso) kanssa.

Magan syrjäytti 1963 vallankaappauksessa armeijan esikuntapäällikkö Christophe Soglo, mutta nimitti hänet hallituksensa ministeriksi. Pian Soglo kuitenkin syytti Magaa itseensä kohdistuneesta murhayrityksestä ja korruptiosta. Maga oli vangittuna vuoteen 1965 asti ja sitten maanpaossa vuoteen 1970 asti, ensin Togossa ja sitten Ranskassa.

Vuonna 1970 Maga palasi kotimaahansa johtamaan kolmen hengen presidenttineuvostoa, jonka muut jäsenet olivat Justin Ahomadégbé-Tomêtin ja Sourou Migan Apithy. Kahta vuotta myöhemmin, kun presidenttivuorossa oli Ahomadégbé, tämän hallinnon kumosi Mathieu Kérékou. Maga ja muut kolmikon jäsenet pidettiin kotiarestissa vuoteen 1981 saakka, minkä jälkeen Maga ei enää palannut julkisiin tehtäviin.

## Lähteet
Königsberg-luokka (risteilijä, 1915)

**Königsberg-luokka** oli Saksan keisarikunnan laivaston neljän kevyen  risteilijän muodostama alusluokka ensimmäisessä maailmansodassa. Alukset tilattiin vuoden 1913 laivasto-ohjelmassa ja ne nimettiin sodan alussa upotettujen alusten mukaan.

## Alukset

## Lähteet
*

### Viitteet
Allärs – Allmän tesaurus på svenska

**Allärs** on YSAn eli Yleisen suomalaisen asiasanaston ruotsinkielinen käännös, joka kattaa kaikki aihealueet. Toisin kuin YSA, Allärs on kaksikielinen (suomen- ja ruotsinkielinen). Tesaurusta kontrolloidaan niin, että jokaisen ruotsinkielisen termin rinnalta löytyy suomenkielinen vastine. Allärsin uusista sanoista vastaa Åbo Akademin kirjasto. Allärsiä käytetään eri aineistojen asiasanoitusta ja hakua varten. ALLÄRS on laadittu suomenkielisen tesauruksen laatimis- ja ylläpito-ohjeiden (SFS 5471) mukaan.

Allärs on käytettävissä Kansalliskirjaston Finto-palvelun kautta. 

## Lähteet

## Aiheesta muualla
* Allärs Kansalliskirjaston verkkosivuilla
* Allärs-asiakaswiki
Täpläpiispanhattu

**Täpläpiispanhattu** (*Astrophytum myriostigma*) on piispanhattujen sukuun kuuluva kaktuskasvilaji.

## Ulkonäkö ja koko
Täpläpiispanhattu pysyy pallomaisena tai kasvaa lieriömäiseksi, 10-25 cm:n korkuiseksi. Se näyttää vaalealta, sillä sen pinnalla on runsaasti valkoisten solukarvojen (trikoomien) tupsuja. Uurteiden väliset harjanteet ovat leveän kolmiomaisia poikkileikkaukseltaan, ja niitä on tavallisesti viisi. Areolit ovat pyöreitä ja piikittömiä. Kukat ovat keltakehäisiä ja punanieluisia, kuusi tai seitsemän senttiä pitkiä. Hedelmä avautuu tähden muotoiseksi.

## Levinneisyys
Täpläpiispanhatun kotimaa on Meksikon pohjois- ja keskiosissa, pääasiassa Chihuahuan aavikolla.

## Käyttö
Koristekasvina, Suomessa huonekasvina.

## Lähteet
* Anderson, E. F. 2001: The Cactus Family. - Timber Press. Portland, Oregon. .
* Kasvien suomenkieliset nimet: http://onki.fi/fi/browser/overview/kassu#/www.yso.fi/onto/kassu/k32269

### Viitteet


Tiedosto:Astrophytum myriostigma 6.JPG
Tiedosto:Astrophytum myriostigma nudum 5.JPG|var. *nudum*
Tiedosto:Astrophytum coahuilense 11.JPG|var. *coahuilense*
Tiedosto:Astrophytum myriostigma quadricostatum 7.JPG|var. *quadricostatum*
Tiedosto:Astrophytum myriostigma v. tricostatum 1.JPG|var. *tricostatum*


## Aiheesta muualla
*Cacti Guide
Tähtipiispanhattu

**Tähtipiispanhattu** eli **tähtikaktus** (*Astrophytum ornatum*) on piispanhattujen sukuun kuuluva kaktuskasvilaji.

## Ulkonäkö ja koko
Tähtipiispanhattu on muodoltaan pallomainen tai lieriömäinen ja kasvaa 30–100 senttimetrin korkuiseksi. Sen pinta on tummanvihreä ja siellä täällä on solukarvojen (trikoomien) muodostamia valkoisia tai keltaisia tupsuja. Varsi on tavallisesti kahdeksanharjuinen, harjut ovat toisinaan kierteisiä ja hyvin teräviä. Areoleissa on kellertävää villamaista karvaa, myöhemmin areolit usein kaljuuntuvat. Piikit ovat tukevia, keltaisia ja ruskehtaviksi tai harmaiksi muuttuvia. Keskipiikkejä on yksi, säteittäispiikkejä viidestä kymmeneen ja ne ovat litteitä. Kukat ovat kiiltävän keltakehäisiä ja seitsemän tai kahdeksan senttiä pitkiä. Hedelmä avautuu tyvestä keskiväliin asti niin että siitä muodostuu tähtimäinen.

## Levinneisyys
Täpläpiispanhattu on kotoisin Keski-Meksikosta Querétaron ja Hidalgon osavaltioiden alueelta.

## Lähteet
* Anderson, E. F. 2001: The Cactus Family. – Timber Press. Portland, Oregon. .
* Finto: Kassu – Kasvien suomenkieliset nimet: ''Astrophytum ornatum'' (DC.) Britton & Rose 

### Viitteet

## Aiheesta muualla

*http://cactiguide.com/cactus/?genus=Astrophytum&species=ornatum
Steve Kekana

**Steve Tebogo Kekana** (16. syyskuuta 1958 Transvaalin provinssi – 1. heinäkuuta 2021) oli eteläafrikkalainen laulaja-lauluntekijä. Kotimaansa ulkopuolella häneltä on julkaistu vuonna 1980 reggaekappale ”Raising My Family”, joka oli myös Suomessa singlelistan ykkönen helmi- ja maaliskuussa 1982. Kekana esiintyi Helsingissä Tavastia-klubilla kesäkuussa 1982. Steve oli myös 12-jäsenisen yhtyeensä kanssa Posion Juhannuksen pääesiintyjä. Hän keräsi Suomen suurimpaan keskiyön juhlaan lähes 10 000 ihmistä.

Kekana opiskeli musiikkiuransa ohella juristiksi. Hän oli lapsesta saakka sokea. Steve Kekana kuoli koronavirustautiin 1. heinäkuuta 2021.

## Lähteet
* Arto Junttila: *Musa-Lappi* (s. 78) Omakustanne 2018 

### Viitteet
FS Lyre (M648)

**Lyre** (runkonumero M648) on Ranskan laivaston 1987 palvelukseen otettu Éridan-luokan miinantorjunta-alus ().

## Valmistus

Alus tilattiin DCN:n Lorientin telakalta, missä köli laskettiin 15. lokakuuta 1983. Se laskettiin vesille 15. marraskuuta 1986 ja otettiin palvelukseen 16. joulukuuta 1987.

## Palvelus
Alus oli 2014 palveluksessa sijoitettuna Brestiin.

## Lähteet
*

### Viitteet
Syklododekaani

**Syklododekaani** (C12H24) on sykloalkaaneihin kuuluva orgaaninen yhdiste. Yhdistettä voidaan käyttää muiden kemikaalien valmistamiseen. Syklododekaania esiintyy kasvien tuoksuissa sekä semiokemikaalina eliöiden viestinnässä.

## Ominaisuudet
Huoneenlämpötilassa syklododekaani on valkoista ja vahamaista kiinteää ainetta. Yhdiste ei liukene veteen, mutta liukenee useisiin orgaanisiin liuottimiin.

## Valmistus ja käyttö
Syklododekaania valmistetaan pelkistämällä syklododekatrieeniä vedyn avulla. Katalyyttinä reaktiossa käytetään nikkeliä ja reaktio tapahtuu 200 °C:n lämpötilassa ja 10&ndash;15 bar paineessa.

Syklododekaania käytetään muiden yhdisteiden valmistukseen ja siitä saatavia yhdisteitä käytetään muun muassa polymeeriteollisuudessa lähtöaineina. Syklododekaani voidaan hapettaa ilman avulla boorihapon toimiessa katalyyttinä syklododekanolin ja syklododekanonin seokseksi. Näistä voidaan valmistaa edelleen muun muassa laurolaktaamia ja dodekaanidihappoa. Syklododekaania voidaan käyttää vanhojen, haurauiden ja helposti murentuvien materiaalien suojaukseen. Syklododekaanipinnoitus suojaa materiaaleja myös kosteudelta. Muita tähän tarkoitukseen käytettyjä yhdisteitä ovat muun muassa mentoli ja kamfeeni.

## Lähteet

## Aiheesta muualla
*Pherobase: Floral Compound - cyclododecane 
*Pherobase: Semiochemical - cyclododecane
Zāī

**Zāī** (, ) on arabialaisen kirjaimiston 11. kirjain. Sen itsenäinen muoto on ز ja äännearvo . Zāī vastaa heprealaisen kirjaimiston kirjainta zajin (ז).

Zāī on muodostettu lisäämällä piste arabialaiseen rā’-kirjaimeen (ر). Persiassa käytetty kirjain že (ژ) on vuorostaan tehty lisäämällä zāīn päälle kaksi pistettä.

## Lähteet
* 

### Viitteet
Cactoideae

**Cactoidae** on suurin kaktuskasvien heimon (Cactaceae) alaheimoista.

## Tuntomerkit
Alaheimon kasvit vaihtelevat suuresti ulkonäöltään (habitukseltaan); alaheimoon kuuluu puumaisia, pensasmaisia, mätästäviä, kiipeileviä ja päällyskasveina kasvavia (epifyyttisiä) kaktuksia. Niiden juuret ovat rihmamaisia tai mukulamaisia. Varret eivät tavallisesti ole nivelikkäitä ja ovat muodoltaan pallomaisia tai pylväsmäisiä (ja kaikkea siltä väliltä), pitkittäisuurteisia tai kyhmyisiä. Verson osa, johon kukat kehittyvät, voi olla erilaistunut ja erottuu tällöin kasvullisesta varren osasta; sitä sanotaan kefalioksi. Lehdet ovat alaheimon kasveilla hyvin surkastuneita tai puuttuvat kokonaan, eikä Opuntioideae-alaheimolle tyypillisiä väkäskarvoja (glokidioita) esiinny. Kukat ovat Cactoideae-alaheimossa perättömiä ja päivisin tai öisin kukkivia. Kukkapohjus on emin vartalon ympäriltä (perikarpelli) suomuinen tai paljas. Pohjuksen maljamainen osa on lyhyt tai pidentynyt. Hedelmät ovat avautumattomia tai avautuvia, meheviä tai kuivia sekä kooltaan ja muodoltaan vaihtelevia. Siemenet ovat niin ikään vaihtelevanlaisia, läpimitaltaan 0,4–5 mm, toisinaan lisäkkeellisiä, ja niiden kuori (testa) on rakenteeltaan vaihteleva.

## Levinneisyys
Cactoideae-alaheimon kasveja tavataan suurimmassa osassa Uutta maailmaa. Yksi laji, hiuskorallikaktus (*Rhipsalis baccifera*), on levinnyt myös Afrikkaan, Madagaskariin ja Intian valtameren saarille Sri Lankaa myöten.

## Tribukset
Cactoideae-alaheimossa on seuraavat yhdeksän tribusta:

*Calymmantheae (yksi suku)
*Hylocereeae (kuusi sukua)
*Cereeae (11 sukua)
*Trichocereeae (27 sukua)
*Notocacteae (yhdeksän sukua)
*Rhipsalideae (neljä sukua)
*Browningieae (viisi sukua)
*Pachycereeae (19 sukua)
*Cacteae (26 sukua)

Myöhemmissä kladistisissa tutkimuksissa on tultu siihen tulokseen, että eteläamerikkalainen suku *[[Blossfeldia]]* on alaheimon alkukantaisin ja muodostaa evolutiivisessa puussa (kladogrammissa) ensimmäisenä eroavan haaran alaheimossa Cactoideae. Siksi sille on annettu oman tribuksen asema, Blossfeldieae. Em. tribusjaossa se on sisällytetty Notocacteae-tribukseen.

## Lähteet
*Anderson, E. F. 2001: The Cactus Family. - Timber Press. Portland, Oregon. 
*Stevens, P. F. 2001 - : Angiosperm Phylogeny Website. Version 12, July 2012 [and more or less continuously updated since].

### Viitteet
Hylocereeae

**Hylocereeae** on kaktuskasvien heimon Cactoideae-alaheimoon kuuluva tribus.

## Tuntomerkit
Tribukseen kuuluvat kaktukset ovat kiipeileviä tai päällyskasveina kasvavia (epifyyttisiä) pensaita. Juuret ovat varteen kasvavia jälkijuuria (adventiivijuuria). Varret ovat litteitä tai muutamasärmäisiä; varressa ei ole erilaistunutta kukkaverso-osaa. Lehdet eivät ole silminnähtäviä. Kukat sijaitsevat varren sivulla lateraalisesti ja ovat keskikokoisia tai suuria. Kasvit kukkivat öisin tai toisinaan päivällä. Kukkapohjuksen areolit ovat paljaita, piikkisiä, sukasellisia tai karvaisia. Hedelmä on mehevä ja avautumaton. Siemenet ovat keskikokoisia tai isoja, kannattimen arpi (hilum) ja itureiän kohta (mikropyle) ovat yhtyneet, ja koko siementä peittää limainen vaippa.

## Levinneisyys
Tribus kasvaa Keski-Amerikan trooppisissa metsissä.

## Suvut
Hylocereeae-tribukseen kuuluu kuusi sukua.

* *Disocactus* – hovikaktukset
* *Epiphyllum* – lehtikaktukset
* *Hylocereus* – metsäkaktukset
* *[[Pseudorhipsalis]]*
* *Selenicereus* – yökaktukset
* *[[Weberocereus]]*

## Lähteet
* Anderson, E. F. 2001: The Cactus Family. - Timber Press. Portland, Oregon. .

### Viitteet
FS Croix du Sud (M646)

**Croix du Sud** (runkonumero M646) on Ranskan laivaston 1986 palvelukseen otettu Éridan-luokan miinantorjunta-alus ().

## Valmistus

Alus tilattiin DCN:n Lorientin telakalta, missä köli laskettiin 21. huhtikuuta 1982. Se laskettiin vesille 6. helmikuuta 1985 ja otettiin palvelukseen 14. marraskuuta 1986.

## Palvelus
Alus oli 2014 palveluksessa sijoitettuna Brestiin.

## Lähteet
*

### Viitteet
Euroopan alueiden neuvosto

**Euroopan alueiden neuvosto** (**AER**, englantia, *Assembly of European Regions*) on Euroopan suurin alueiden viranomaisten riippumaton yhteistyöverkosto. AER on perustettu 1985. Siinä oli vuonna 2013 mukana lähes 230 alueellista ja 15 alueiden välistä organisaatioita 35 maasta, Suomesta kaikkiaan kahdeksan maakuntaa.

## Lähteet
* Yle Uutiset: Liitto jättää Euroopan alueiden neuvoston (1.10.2013) (viitattu 3.11.2014)
AER

**AER** tai **aer** voi tarkoittaa seuraavia:

* aer, Pakistanissa puhuttu indoarjalainen kieli
* AER, *Assembly of European Regions*, Euroopan alueiden neuvosto
* AER, *[[The American Economic Review]]*, yhdysvaltalainen taloustieteellinen aikakauskirja
Cereeae

**Cereeae** on kaktuskasvien alaheimoon Cactoideae kuuluva tribus.

## Tuntomerkit
Kasvit ovat puumaisia tai pensasmaisia, toisinaan kiipeileviä. Varsi on niveletön, pitkänomainen tai pallomainen, uurteinen ja piikkinen. Varren kukkia kantava osa on tavallisesti erilaistunut joko kärjessä sijaitsevaksi (terminaaliseksi) tai sivulla sijaitsevaksi (lateraaliseksi) kefalioksi. Kukat sijaitsevat tavallisesti lateraalisesti, ja kasvit ovat yö- tai päiväkukkijoita. Kukkapohjus on emin vartalon ympäriltä (perikarpelli) tavallisesti muutamasuomuinen tai paljas. Hedelmä on marjamainen, mehevä, avautuva tai avautumaton, ja siinä on usein jäljellä kukkalehtien mustuneita jäänteitä. Siemenet ovat pieniä tai kookkaita, soikeita, vailla erikoisia pintakuviointeja. Siemenen arpi ja siitereiän jäänne ovat yhtyneet. Siemenessä ei ole ulokkeita.

## Levinneisyys
Tribuksen kasvit kasvavat enimmäkseen Etelä-Amerikan itäosassa.

## Suvut
Cereeae-tribus käsittää 11 sukua.

**[[Arrojadoa]]*
**[[Brasilicereus]]*
**Cereus* - pylväskaktukset
**[[Cipocereus]]*
**[[Coleocephalocereus]]*
**Melocactus* - melonikaktukset
**[[Micranthocereus]]*
**[[Pilosocereus]]*
**[[Praecereus]]*
**[[Stephanocereus]]*
**Uebelmannia* - soppikaktukset

## Lähteet
*Anderson, E. F. 2001: The Cactus Family. - Timber Press. Portland, Oregon. 
### Viitteet
Erland

**Erland** on pohjoismainen miehen etunimi. Nimi johtuu *vierasta* tarkoittavasta sanasta.

Suomessa nimi Digi- ja väestötietoviraston tietojen mukaan annettu vuoden 2019 loppuun mennessä 2717 henkilölle. Suomessa nimi on ollut käytössä lähinnä Länsi- ja Pohjois-Suomessa. Suomen­ruotsalaisen kalenterin mukaan Erlandin nimipäivä on 3. marraskuuta.

## Tunnettuja Erlandeja

* Erland Aarnio (1881–1938), suomalainen toimittaja ja sosiaalidemokraatti
* Erland Almkvist (1912–1999), ruotsalainen kilpapurjehtija ja olympiamitalisti
* Erland Colliander (1873–1953), suomalainen toimittaja, teatterikriitikko ja tietokirjailija
* Erland Haapaniemi (1894–1962), suomalainen päätoimittaja ja Maalaisliiton kansanedustaja
* Erland Herkenrath (1912–2003), sveitsiläinen käsipalloilija 
* Erland Hjärne (1887–1969), ruotsalainen historioitsija
* Erland Hytönen (1869–1931), suomalainen pankinjohtaja ja päätoimittaja
* Erland Josephson (1923–2012), ruotsalainen näyttelijä, ohjaaja, kirjailija ja teatterinjohtaja
* Erland von Koch (1910–2009), ruotsalainen säveltäjä  
* Erland Melanton (1916–1968), ruotsalainen kuvataiteilija
* Erland Nordenskiöld (1877–1932), ruotsalainen tutkimusmatkailija ja kansatieteilijä
* Erland Piirinen (1869–1949), suomalainen toimitusjohtaja ja kirjallisuuden suomentaja
* Erland Sihvonen (1873–1967), suomalainen lähetyssaarnaaja
* Erland Stenberg (1838–1896), suomalainen opettaja ja kuvanveistäjä

## Lähteet
Že

**Že** () on arabialainen kirjain, jota käytetään muun muassa persian, urdun, pandžabin, kurdin ja paštun kielissä ilmaisemaan arabiasta puuttuvaa konsonanttiäännettä . Kirjaimen itsenäinen muoto on ژ ja se on muodostettu arabialaisesta zāī-kirjaimesta (ز).

## Lähteet
* 

### Viitteet
Lamminjärvi (Eura)

**Lamminjärvi**  tai **Lammijärvi**  sijaitsee Eurassa Mestilän ja Mannilan kylissä Satakunnassa ja kuuluu Eurajoen vesistön Vähäjärven valuma-alueeseen, joka laskee Säkylän Pyhäjärveen.

## Maantiede
Järven pinta-ala on 89 hehtaaria ja sen pituus on 2,4 kilometriä ja leveys noin kilometrin. Järven luusua sijaitsee sen pohjoispäässä Ahtistenlahdessa, mistä 1,3 kilometriä pitkä oja laskee läheiseen Vähäjärveen.

Järvellä on 6,9 kilometriä pitkä rantaviiva ja sillä on kolme selvää lahtea. Ahvenniemenmäkeä seuraa etelään 1,1 kilometriä pitkä ja 230 metriä leveä lahti. Luoteessa oleva Luottiilahti on vain 300 metriä pitkä kuten myös koilliseen työntyvä 350 metriä pitkä Ahtistenlahti.

Järveen laskee useita pieniä ojia, mutta Luottiilahteen laskee kaksi isompaa ojaa. Pohjoisesta Luottinkallion takaa laskee joitakin pelto- ja suo-ojia ja lounaasta laskee Särkijärvestä lähtevä ja 400 metriä pitkä oja. Limaniitun pelloilta laskee pitempi oja, joka tuo vettä Mestilän pelloilta ja Ämmäjärvestä.

Järvellä on noin 30 loma-asuntoa, joita on eniten itärannalla ja Särkijärven kohdalla länsirannalla. Järvelle pääsee helposti yhdystieltä 2053.

## Luonto
Ympäristön kallioperä kuuluu Laitilan rapakiveä sisältävään massiiviin. Järvessä elää alkuperäisenä kantana jokirapu. Veden laatu on käyttökelpoisuusluokitukseltaan tyydyttävää. Ongelmia aiheuttaa järven mataluus ja matalien rantojen ruohottuminen sekä umpeenkasvu. Tämän vuoksi on tehty kunnostusselvitys vuonna 2003 ja veden pintaa pidetään epävirallisesti aiempaa korkeammalla jo nyt.

## Nähtävyys
Järven eteläisen lahden pohjukassa itärannalla on tervahauta.

## Lähteet

## Aiheesta muualla
* Lievonen, Tommi: Euran Lammijärven Mannilan ja Mestilän kylien ranta-asemakaavan luontoselvitys. 2006.
* ELY-keskus: EURAJOEN - LAPINJOEN VESISTÖALUEEN KEHITTÄMISOHJELMA, (ehdotus: vedenpinnan nosto), 2013